《名男曰参鲁以时喻之》
宋代·李覯

孔门有高弟，曾子以孝著。
求诸圣人言，尚曰参也鲁。
才敏谁不圣，顾恐难荷负。
苟无德将之，何益於父母。
昔如吴起者，善兵亚孙武。
齿臂游诸侯，亲丧哀不举。
杨彪有子脩，器能颇可取。
一旦以罪诛，舐犊秆虚语。
吾生本薄祜，略无兄弟助。
及汝又一身，不绝如线缕。
祖母唯汝爱，无异所生乳。
宁止吒祭祀，亦欲兴门户。
伎俩勿求名，适时乃有补。
计虑勿尚巧，合义乃可处。
持重尚寡过，摧刚庶无惧。
内以保家族，外以扬名誉，
高山在所仰，今人岂殊古。
参鲁为汝名，其字曰孝孺。